Vestnorden haldin á Reykjanesi árið 2020 Vestnorden ferðakaupstefnan mun fara fram í Reykjanesbæ 6. - 8. október 2020 . Ferðamálasamtök Norður-Atlantshafsins ( NATA ) , sem er samstarfsvettvangur Íslands , Færeyja og Grænlands á sviði ferðamála , standa að Vestnorden . Löndin þrjú skipta með sér umsjón með ferðakaupstefnunni en hún er haldin annað hvert á á Íslandi . Vestnorden er mikilvægur vettvangur fyrir ferðaþjónustu þessara þriggja landa . Hingað koma ferðaheildsalar frá öllum heimshornum til að stofna til eða styrkja sambönd við íslenska , grænlenska og færeyska ferðaþjónustuaðila . Við erum því full tilhlökkunar að taka á móti gestum Vestnorden 2020 “ . Vestnorden fellur vel að áhersluatriðum íslenskrar ferðaþjónustu þar sem áhersla kaupstefnunnar er að halda uppi merkjum um ábyrga ferðahegðun og sjálfbærni ferðaþjónustunnar . Íslandsstofa er framkvæmdaraðili Vestnorden þegar hún er haldin hér á landi , en hún verður að þessu sinni haldin í góðu samstarfi við Markaðsstofu Reykjaness , Reykjanesbæ , og aðra hagsmunaaðila enda um stóran viðburð að ræða .